title: Komission täytäntöönpanoasetus (EU) 2018/1872, annettu 23 päivänä marraskuuta 2018, asetuksista (EY) N:o 2305/2003, (EY) N:o 969/2006 ja (EY) N:o 1067/2008, täytäntöönpanoasetuksista (EU) 2015/2081 ja (EU) 2017/2200, asetuksesta (EY) N:o 1964/2006, täytäntöönpanoasetuksesta (EU) N:o 480/2012 ja asetuksesta (EY) N:o 1918/2006 poikkeamisesta viljan, riisin ja oliiviöljyn tariffikiintiöitä koskevien tuontitodistushakemusten jättämispäivien ja tuontitodistusten myöntämispäivien osalta vuonna 2019 sekä täytäntöönpanoasetuksesta (EU) 2016/2080 poikkeamisesta rasvattoman maitojauheen julkisen intervention yhteydessä tarjouskilpailulla vuonna 2019 toteutettavaa myyntiä koskevien tarjousten käsittelyn määräajan osalta

text:
                  30.11.2018

                  FI

                  Euroopan unionin virallinen lehti

                  L 306/9

         KOMISSION TÄYTÄNTÖÖNPANOASETUS (EU) 2018/1872,
         annettu 23 päivänä marraskuuta 2018,
         asetuksista (EY) N:o 2305/2003, (EY) N:o 969/2006 ja (EY) N:o 1067/2008, täytäntöönpanoasetuksista (EU) 2015/2081 ja (EU) 2017/2200, asetuksesta (EY) N:o 1964/2006, täytäntöönpanoasetuksesta (EU) N:o 480/2012 ja asetuksesta (EY) N:o 1918/2006 poikkeamisesta viljan, riisin ja oliiviöljyn tariffikiintiöitä koskevien tuontitodistushakemusten jättämispäivien ja tuontitodistusten myöntämispäivien osalta vuonna 2019 sekä täytäntöönpanoasetuksesta (EU) 2016/2080 poikkeamisesta rasvattoman maitojauheen julkisen intervention yhteydessä tarjouskilpailulla vuonna 2019 toteutettavaa myyntiä koskevien tarjousten käsittelyn määräajan osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan e alakohdan,
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 28 artiklan,
         sekä katsoo seuraavaa:

                     (1)

                     Komission asetuksissa (EY) N:o 2305/2003 (3), (EY) N:o 969/2006 (4), (EY) N:o 1067/2008 (5) ja komission täytäntöönpanoasetuksissa (EU) 2015/2081 (6) ja (EU) 2017/2200 (7) säädetään ohran kiintiötä 09.4126, maissin kiintiötä 09.4131, muun tavallisen vehnän kuin korkealaatuisen vehnän kiintiöitä 09.4123, 09.4124, 09.4125 ja 09.4133 sekä Ukrainasta peräisin olevien tiettyjen viljojen kiintiöitä 09.4306, 09.4307, 09.4308, 09.4277, 09.4278 ja 09.4279 koskevien tuontitodistushakemusten jättämistä ja tuontitodistusten myöntämistä koskevista erityisistä säännöksistä.

                     (2)

                     Komission asetuksessa (EY) N:o 1964/2006 (8) ja komission täytäntöönpanoasetuksessa (EU) N:o 480/2012 (9) säädetään Bangladeshista peräisin olevan riisin kiintiötä 09.4517 ja rikkoutuneiden riisinjyvien kiintiötä 09.4079 koskevien tuontitodistushakemusten jättämistä ja tuontitodistusten myöntämistä koskevista erityisistä säännöksistä.

                     (3)

                     Komission asetuksessa (EY) N:o 1918/2006 (10) säädetään Tunisiasta peräisin olevan oliiviöljyn kiintiötä 09.4032 koskevien tuontitodistushakemusten jättämistä ja tuontitodistusten myöntämistä koskevista erityisistä säännöksistä.

                     (4)

                     Komission täytäntöönpanoasetuksessa (EU) 2016/2080 (11) säädetään erityisistä säännöksistä, jotka koskevat tarjousten jättämisen määräaikaa maitojauheen myymiseksi järjestetyssä tarjouskilpailussa.

                     (5)

                     Ottaen huomioon vuoden 2019 yleiset vapaapäivät olisi tiettyinä jaksoina poikettava asetuksista (EY) N:o 2305/2003, (EY) N:o 969/2006, (EY) N:o 1067/2008, täytäntöönpanoasetuksista (EU) 2015/2081 ja (EU) 2017/2200, asetuksesta (EY) N:o 1964/2006, täytäntöönpanoasetuksesta (EU) N:o 480/2012 ja asetuksesta (EY) N:o 1918/2006 tuontitodistushakemusten jättöpäivien ja niiden perusteella annettujen todistusten myöntämispäivien osalta, jotta voidaan varmistaa asianomaisten kiintiömäärien noudattaminen.

                     (6)

                     Ottaen huomioon vuoden 2019 yleiset vapaapäivät olisi tiettyinä jaksoina poikettava täytäntöönpanoasetuksesta (EU) 2016/2080 tarjousten jättämisen ja niiden tarkastelun päivämäärien osalta.

                     (7)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Viljat

               1.   Poiketen siitä, mitä asetuksen (EY) N:o 2305/2003 3 artiklan 1 kohdan toisessa alakohdassa säädetään, ohran kiintiötä 09.4126 koskevia tuontitodistushakemuksia ei voida vuoden 2019 osalta jättää enää perjantain 13 päivän joulukuuta 2019 kello 13.00 (Brysselin aikaa) jälkeen.

               2.   Poiketen siitä, mitä asetuksen (EY) N:o 969/2006 4 artiklan 1 kohdan toisessa alakohdassa säädetään, maissin kiintiötä 09.4131 koskevia tuontitodistushakemuksia ei voida vuoden 2019 osalta jättää enää perjantain 13 päivän joulukuuta 2019 kello 13.00 (Brysselin aikaa) jälkeen.

               3.   Poiketen siitä, mitä asetuksen (EY) N:o 1067/2008 4 artiklan 1 kohdan toisessa alakohdassa säädetään, muun tavallisen vehnän kuin korkealaatuisen vehnän kiintiöitä 09.4123, 09.4124, 09.4125 ja 09.4133 koskevia tuontitodistushakemuksia ei voida vuoden 2019 osalta jättää enää perjantain 13 päivän joulukuuta 2019 kello 13.00 (Brysselin aikaa) jälkeen.

               4.   Poiketen siitä, mitä täytäntöönpanoasetuksen (EU) 2015/2081 2 artiklan 1 kohdan toisessa alakohdassa säädetään, Ukrainasta peräisin olevien viljojen kiintiöitä 09.4306, 09.4307 ja 09.4308 koskevia tuontitodistushakemuksia ei voida vuoden 2019 osalta enää jättää perjantain 13 päivän joulukuuta 2019 kello 13.00 (Brysselin aikaa) jälkeen.

               5.   Poiketen siitä, mitä täytäntöönpanoasetuksen (EU) 2017/2200 2 artiklan 1 kohdan toisessa alakohdassa säädetään, Ukrainasta peräisin olevien viljojen kiintiöitä 09.4277, 09.4278 ja 09.4279 koskevia tuontitodistushakemuksia ei voida vuoden 2019 osalta enää jättää perjantain 13 päivän joulukuuta 2019 kello 13.00 (Brysselin aikaa) jälkeen.

            2 artikla
            Riisi

               1.   Poiketen siitä, mitä asetuksen (EY) N:o 1964/2006 4 artiklan 3 kohdan ensimmäisessä alakohdassa säädetään, Bangladeshista peräisin olevan riisin kiintiötä 09.4517 koskevia tuontitodistushakemuksia ei voida vuoden 2019 osalta jättää enää perjantain 6 päivän joulukuuta 2019 kello 13.00 (Brysselin aikaa) jälkeen.

               2.   Poiketen siitä, mitä täytäntöönpanoasetuksen (EU) N:o 480/2012 2 artiklan 1 kohdan kolmannessa alakohdassa säädetään, rikkoutuneiden riisinjyvien kiintiötä 09.4079 koskevia tuontitodistushakemuksia ei voida vuoden 2019 osalta jättää enää perjantain 6 päivän joulukuuta 2019 kello 13.00 (Brysselin aikaa) jälkeen.

            3 artikla
            Oliiviöljy
            Poiketen siitä, mitä asetuksen (EY) N:o 1918/2006 3 artiklan 1 kohdassa säädetään, Tunisiasta peräisin olevan oliiviöljyn tuontitodistushakemuksia ei voida vuoden 2019 osalta jättää enää tiistain 10 päivän joulukuuta 2019 jälkeen.

            4 artikla
            Rasvattoman maitojauheen tarjouskilpailulla toteutettavaa myyntiä koskevat tarjoukset
            Poiketen siitä, mitä täytäntöönpanoasetuksen (EU) 2016/2080 2 artiklan 2 kohdassa säädetään, vuoden 2019 osalta tarjousten jättämisen määräaika tammikuun osittaisissa tarjouskilpailuissa päättyy kuukauden toisena ja neljäntenä tiistaina kello 11.00 (Brysselin aikaa).

            5 artikla
            Voimaantulo
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sen voimassaolo päättyy 1 päivänä tammikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä marraskuuta 2018.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission asetus (EY) N:o 2305/2003, annettu 29 päivänä joulukuuta 2003, kolmansista maista tuotavan ohran yhteisön tariffikiintiön avaamisesta ja hallinnointitavasta (EUVL L 342, 30.12.2003, s. 7).

            (4)  Komission asetus (EY) N:o 969/2006, annettu 29 päivänä kesäkuuta 2006, kolmansista maista tuotavan maissin yhteisön tariffikiintiön avaamisesta ja hallinnointitavasta (EUVL L 176, 30.6.2006, s. 44).

            (5)  Komission asetus (EY) N:o 1067/2008, annettu 30 päivänä lokakuuta 2008, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (EY) N:o 1234/2007 säännöksistä poikkeamisesta (EUVL L 290, 31.10.2008, s. 3).

            (6)  Komission täytäntöönpanoasetus (EU) 2015/2081, annettu 18 päivänä marraskuuta 2015, Ukrainasta peräisin olevien tiettyjen viljojen tuonnissa sovellettavien unionin tariffikiintiöiden avaamisesta ja hallinnoinnista (EUVL L 302, 19.11.2015, s. 81).

            (7)  Komission täytäntöönpanoasetus (EU) 2017/2200, annettu 28 päivänä marraskuuta 2017, Ukrainasta peräisin olevien tiettyjen viljojen tuonnissa sovellettavien tariffikiintiöiden avaamisesta ja hallinnoinnista (EUVL L 313, 29.11.2017, s. 1).

            (8)  Komission asetus (EY) N:o 1964/2006, annettu 22 päivänä joulukuuta 2006, Bangladeshista peräisin olevan riisin tuonnissa neuvoston asetuksen (ETY) N:o 3491/90 mukaisesti sovellettavan kiintiön avaamisesta ja hallinnoinnista (EUVL L 408, 30.12.2006, s. 19).

            (9)  Komission täytäntöönpanoasetus (EU) N:o 480/2012, annettu 7 päivänä kesäkuuta 2012, CN-koodiin 1006 40 00 kuuluvien rikkoutuneiden riisinjyvien tariffikiintiön avaamisesta ja hallinnoinnista CN-koodiin 1901 10 00 kuuluvien elintarvikevalmisteiden valmistamiseksi (EUVL L 148, 8.6.2012, s. 1).

            (10)  Komission asetus (EY) N:o 1918/2006, annettu 20 päivänä joulukuuta 2006, Tunisiasta peräisin olevan oliiviöljyn tariffikiintiön avaamisesta ja hallinnoinnista (EUVL L 365, 21.12.2006, s. 84).

            (11)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2018/1873, annettu 28 päivänä marraskuuta 2018, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  30.11.2018

                  FI

                  Euroopan unionin virallinen lehti

                  L 306/12

         KOMISSION TÄYTÄNTÖÖNPANOASETUS (EU) 2018/1873,
         annettu 28 päivänä marraskuuta 2018,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä marraskuuta 2018.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä (1)

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 260,1

                                 12

                                 AR

                                 222,8

                                 23

                                 BR

                                 333,4

                                 0

                                 CL

                                 256,7

                                 13

                                 TH

                                 0207 27 10

                                 Luuttomat palat, kalkkunaa, jäädytetyt

                                 311,9

                                 0

                                 BR

                                 362,7

                                 0

                                 CL

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 269,1

                                 5

                                 BR

               ”

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.


title: Komission täytäntöönpanoasetus (EU) 2018/2044, annettu 19 päivänä joulukuuta 2018, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  21.12.2018

                  FI

                  Euroopan unionin virallinen lehti

                  L 327/63

         KOMISSION TÄYTÄNTÖÖNPANOASETUS (EU) 2018/2044,
         annettu 19 päivänä joulukuuta 2018,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä joulukuuta 2018.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä (1)

                                 0207 12 90

                                 Lajin Gallus domesticus siipikarjanruhot (ns. 65-prosenttista), jäädytetyt

                                 113,4

                                 1

                                 AR

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 271,2
                                 219,7
                                 333,0
                                 246,1

                                 9
                                 24
                                 0
                                 16

                                 AR
                                 BR
                                 CL
                                 TH

                                 0207 27 10

                                 Luuttomat palat, kalkkunaa, jäädytetyt

                                 340,2
                                 362,7

                                 0
                                 0

                                 BR
                                 CL

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 308,2

                                 0

                                 BR

               ”

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.


title: Komission täytäntöönpanoasetus (EU) 2018/2041, annettu 17 päivänä joulukuuta 2018, tiettyjen tavaroiden luokittelusta yhdistettyyn nimikkeistöön

text:
                  21.12.2018

                  FI

                  Euroopan unionin virallinen lehti

                  L 327/50

         KOMISSION TÄYTÄNTÖÖNPANOASETUS (EU) 2018/2041,
         annettu 17 päivänä joulukuuta 2018,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2018.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Kuparista valmistetut kaapeliliittimet (”uros- tai naarastyyppiset”), jotka on tarkoitettu enintään 1 000  V:n jännitettä varten.
                        Tavarassa on yhdellä puolella joko pistoke (nk. urosliitin) tai vastake (nk. naarasliitin) ja toisella puolella liitäntälaite, joka on eristävällä materiaalilla suojattu nipistin.
                        Tavaraa käytetään lankojen tai muiden kaapeleiden kuin koaksiaalikaapeleiden liittämiseen.
                        Kytkentä tehdään tavaralla liittämällä ”urosliitin””naarasliittimeen” ilman työkaluja.
                        Ks. kuva (*1).

                        8536 69 90

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8536 , 8536 69  ja 8536 69 90  nimiketekstien mukaisesti.
                        Tavaralla on toisella liitäntälaitteella varustetun pistokkeen (”urosliittimen”) tai vastakkeen (”naarasliitin”) objektiiviset ominaisuudet (ks. myös harmonoidun järjestelmän selitykset, nimike 8536 , ryhmä III, A kappale, 1 kohta, sekä yhdistetyn nimikkeistön selittävät huomautukset, alanimikkeet 8536 69 10 –8536 69 90 ). Sen vuoksi luokittelu alanimikkeen 8536 90 10  muuksi liitännäksi ja kosketinelementiksi lankoja ja kaapeleita varten ei tule kyseeseen.
                        Tavara on sen vuoksi luokiteltava CN-koodiin 8536 69 90  muuksi pistotulpaksi ja pistorasiaksi.

               (*1)  Kuva on ainoastaan ohjeellinen.


title: Komission täytäntöönpanoasetus (EU) 2018/2042, annettu 18 päivänä joulukuuta 2018, täytäntöönpanoasetuksen (EU) 2017/1152 muuttamisesta WLTP-testivaatimusten selkeyttämiseksi ja tyyppihyväksyntätietojen seurannan järjestämiseksi (ETA:n kannalta merkityksellinen teksti.)

text:
                  21.12.2018

                  FI

                  Euroopan unionin virallinen lehti

                  L 327/53

         KOMISSION TÄYTÄNTÖÖNPANOASETUS (EU) 2018/2042,
         annettu 18 päivänä joulukuuta 2018,
         täytäntöönpanoasetuksen (EU) 2017/1152 muuttamisesta WLTP-testivaatimusten selkeyttämiseksi ja tyyppihyväksyntätietojen seurannan järjestämiseksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon päästönormien asettamisesta uusille kevyille kuljetusajoneuvoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EU) N:o 510/2011 (1) ja erityisesti sen 13 artiklan 6 kohdan kolmannen alakohdan,
         sekä katsoo seuraavaa:

                     (1)

                     Jotta voitaisiin ottaa huomioon uuden eurooppalaisen ajosyklin, jäljempänä ’NEDC’, ja uuden yhdenmukaistetun kevyiden hyötyajoneuvojen kansainvälisen testimenetelmän, jäljempänä ’WLTP’ mukaisesti mitattujen hiilidioksidipäästöjen ero, otettiin komission täytäntöönpanoasetuksella (EU) 2017/1152 (2) käyttöön menetelmä, jolla muodostetaan korrelaatio näin mitattujen hiilidioksidipäästöjen välille kevyiden hyötyajoneuvojen osalta.

                     (2)

                     Korrelaatiomenetelmällä on määrä saada tulokset, joilla varmistetaan, että asetuksessa (EU) N:o 510/2011 vahvistetut vähennysvaatimukset ovat vanhassa ja uudessa testausmenettelyssä tiukkuudeltaan vertailukelpoisia. Hyväksyntäviranomaisten ja tutkimuslaitosten olisi sen vuoksi yhdessä valmistajien kanssa pyrittävä varmistamaan, että tämän asetuksen soveltamiseksi suoritettavat WLTP- ja NEDC-testit tehdään noudattaen sellaisia testivaatimuksia, jotka ovat vertailukelpoisia ja johdonmukaisia suhteessa tämän asetuksen tavoitteeseen.

                     (3)

                     Sen vuoksi on tarpeen selkeyttää tiettyjä näkökohtia WLTP-testivaatimuksissa, joita olisi sovellettava korrelaatioihin, jotka tehdään vuonna 2020 ensirekisteröityjen ajoneuvojen hiilidioksidipäästötietojen seurantaan tarvittavien WLTP- ja NEDC-pohjaisten tietojen saamiseksi. Näitä selvennyksiä olisi sovellettava rajoittamatta komission asetuksessa (EU) 2017/1151 (3) säädettyjen menettelyn ja vaatimusten soveltamista ja vaikuttamatta sillä perusteella myönnettyjen tyyppihyväksyntien voimassaoloon.

                     (4)

                     Lisäksi on tarpeen määrittää valmistajien WLTP-pohjaista tyyppihyväksyntää varten ilmoittamien ja asetuksen (EU) 2017/1151 mukaisesti mitattujen hiilidioksidipäästöarvojen välinen ero vuonna 2020. Siksi olisi vaadittava, että valmistajat laskevat ja ilmoittavat komissiolle kaikkien kalenterivuonna 2020 rekisteröityjen uusien kevyiden hyötyajoneuvojen WLTP-pohjaiset hiilidioksidipäästöarvot, joiden määrittämisessä käytetään interpolointimenetelmän syöttötietoina ajoneuvoista H ja L mitattuja arvoja.

                     (5)

                     On kuitenkin pieni määrä interpolointiperheitä, joiden osalta on vuonna 2020 käytettävissä vain ajoneuvosta H mitatut arvot. Näiden perheiden määrää olisi seurattava tarkasti, ja komission olisi harkittava niiden jättämistä vuoden 2020 vertailutietojen laskennan ulkopuolelle, jos tällaisten perheiden määrä kasvaa huomattavasti vuoden 2018 tilanteeseen verrattuna.

                     (6)

                     Päästötestauksen avoimuutta olisi parannettava, ja sen vuoksi komission saataville olisi asetettava WLTP-testien tiedot ja korrelaatiotulokset. Niiden avulla komissio pystyy nopeasti kartoittamaan mahdolliset menettelyjen täytäntöönpanoon liittyvät epäjohdonmukaisuudet ja puuttumaan niihin. Sen vuoksi olisi kustakin tehdystä WLTP-testistä täytettävä syöttötietomatriisi ja toimitettava se komissiolle kokonaisuudessaan osana korrelaatiovälineen tietojen vaihtoa. Luottamuksellisuuden varmistamiseksi tämä syöttötietotiedosto olisi salattava sen lähettämistä varten.

                     (7)

                     Tässä asetuksessa säädetyt toimenpiteet ovat ilmastonmuutoskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2017/1152 seuraavasti:

                        1)

                        Lisätään 6 a artikla seuraavasti:

                           ”6 a artikla
                           WLTP-pohjaisten mittaustulosten ilmoittaminen

                              1.   Valmistajien on laskettava kunkin uuden vuonna 2020 rekisteröidyn kevyen hyötyajoneuvon yhdistetyt hiilidioksidipäästöarvot asetuksen (EU) 2017/1151 liitteen XXI alaliitteessä 7 olevan 3.2.3.2.4 kohdan toisessa alakohdassa esitetyn kaavan mukaisesti siten, että kaavan tekijät MCO2-H ja MCO2-L korvataan asianomaisen interpolointiperheen osalta arvoilla MCO2,c,5, jotka saadaan asetuksen (EU) 2017/1151 liitteen I lisäyksessä 4 esitetyn mallin mukaisen EY-tyyppihyväksyntätodistuksen kohdista 2.5.1.1.3 (ajoneuvo H) ja 2.5.1.2.3 (ajoneuvo L).
                              Jos yksittäisen ajoneuvon yhdistetyt hiilidioksidipäästöt määritetään pelkästään ajoneuvon H perusteella, valmistajien on toimitettava EY-tyyppihyväksyntätodistuksen kohdasta 2.5.1.1.3 (ajoneuvo H) otettu arvo MCO2,c,5.
                              Valmistajan on toimitettava kyseiset hiilidioksidipäästöarvot ja laskennassa käytetyt arvot MCO2,c,5 komissiolle viimeistään kolmen kuukauden kuluttua siitä, kun ne ovat vastaanottaneet komission ilmoituksen vuoden 2020 alustavista tiedoista, lataamalla tiedot Euroopan ympäristökeskuksen BDR-rekisterissä olevalle valmistajan tilille.

                              2.   Jos 1 kohdassa tarkoitettuja tietoja ei toimiteta asetetussa määräajassa, komissio käyttää EY-tyyppihyväksyntätodistuksen kohtaan 2.5.1.2.3 kirjattua arvoa yhdistettyjen hiilidioksidipäästöjen arvona 1 kohdan soveltamiseksi kaikkiin sen interpolointiperheen ensirekisteröityihin ajoneuvoihin, jolle tyyppihyväksyntätodistus on myönnetty, ja tapauksen mukaan niiden perheiden osalta, joista on käytettävissä vain ajoneuvolle H tehdyt mittaukset.”

                        2)

                        Muutetaan liite I seuraavasti:

                                    a)

                                    Lisätään 2.2 a ja 2.2 b kohta seuraavasti:
                                    ”2.2 a.   WLTP-testausvaatimukset
                                    Jotta WLTP-testiä voidaan pitää pätevänä tämän asetuksen liitteessä I olevan 2.2 kohdan mukaisesti ja voidaan määrittää 2.4 kohdan mukaiset syöttötiedot, sovelletaan asetuksen (EU) 2017/1151 liitteessä XXI vahvistettuja testausolosuhteita seuraavin täsmennyksin:

                                                a)

                                                WLTP-testeissä saadut hiilidioksidipäästöjen massaa koskevat tulokset on korjattava asetuksen (EU) 2017/1151 liitteen XXI alaliitteen 6 lisäyksen 2 mukaisesti kaikkien tällaisten testien osalta sen estämättä, mitä mainitun lisäyksen 3.4.4 kohdan a alakohdassa säädetään.

                                                b)

                                                Jos testiajoneuvoon on asennettu teknologiaa, joka vaikuttaa sen hiilidioksidipäästöihin, kuten esimerkiksi 2.4 kohdassa esitetyn syöttötietomatriisin kohdissa 42–50 tarkoitettua teknologiaa, ja jonka on tarkoitus olla käytössä testin aikana, teknologiaa on käytettävä ajoneuvon testauksen aikana riippumatta käytetystä testausmenettelystä (NEDC tai WLTP), sanotun kuitenkaan rajoittamatta asetuksen (EU) 2017/1151 vaatimusten soveltamista.

                                                c)

                                                Jos testiajoneuvo on varustettu automaattivaihteistolla, on käytetystä testausmenettelystä riippumatta käytettävä samaa kuljettajan valittavissa olevaa toimintatilaa. Kun WLTP-testeissä käytetään asetuksen (EU) 2017/1151 liitteen XXI alaliitteen 8 lisäyksessä 6 olevan 1.2 kohdan c alakohdan mukaista parasta ja huonointa ajotilaa, on korrelaatiovälineen syöttötietoina ja mahdollisessa fysikaalisessa NEDC-testissä käytettävä huonointa ajotilaa.

                                                d)

                                                Jos testiajoneuvo on varustettu käsivalintaisella vaihteistolla, on tekijä nmin_drive_set määriteltävä asetuksen (EU) 2017/1151 liitteen XXI alaliitteessä 2 olevan 2 kohdan k alakohdan 3 alakohdassa esitetyllä kaavalla.
                                                Valmistaja voi hyväksyntäviranomaisen tai tapauksen mukaan tutkimuslaitoksen suostumuksella laskea vaihteenvaihtokohdat eri tavalla, kunhan se on ajoneuvon ajettavuuden kannalta perusteltua ja asetuksen (EU) 2017/1151 liitteen XXI alaliitteessä 2 olevan 3.4 kohdan mukaisesti sovelletun toisen turvamarginaalin arvo on enintään 20 prosenttia.

                                          Edellä a–d alakohdassa tarkoitettuja vaatimuksia sovelletaan tämän asetuksen mukaisesti määritettävään korrelaatioon, eivätkä ne vaikuta asetuksen (EU) 2017/1151 säännösten soveltamiseen tai mainitun asetuksen mukaisesti myönnettyihin tyyppihyväksyntiin.
                                    2.2 b.   WLTP-testivaatimusten sovellettavuus
                                    Edellä 2.2 a kohdan a–d alakohdassa tarkoitettuja täsmennyksiä sovelletaan seuraavasti:

                                                a)

                                                Niitä sovelletaan uusien ajoneuvotyyppien osalta tämän asetuksen voimaantulosta.

                                                b)

                                                Olemassa olevien ajoneuvotyyppien osalta valmistajien on niiden ajoneuvotyyppien tapauksessa, joiden piiriin kuuluu vuonna 2020 markkinoille saatettuja ajoneuvoja, toimitettava hyväksyntäviranomaiselle näyttöä, jonka perusteella hyväksyntäviranomainen vahvistaa, ovatko 2.2 a kohdan a–d alakohdassa tarkoitetut testivaatimukset täyttyneet WLTP-pohjaisissa hyväksyntätesteissä.
                                                Vahvistuksessa on ilmoitettava interpolointiperheen tunnus ja annettava vahvistus kunkin a–d alakohdassa tarkoitetun testausvaatimuksen osalta. Hyväksyntäviranomaisen on annettava vahvistus valmistajalle ja varmistettava, että se tallennetaan ja voidaan asettaa pyynnöstä komission saataville viipymättä.
                                                Ellei hyväksyntäviranomainen voi vahvistaa, että yhtä tai useampaa edellä tarkoitetuista testivaatimuksista on noudatettu, valmistajan on varmistettava, että hyväksyntäviranomaisen tai tapauksen mukaan tutkimuslaitoksen valvonnassa tehdään asetuksen (EU) 2017/1151 liitteen XXI alaliitteen 6 mukainen testisarja, jossa asianomaiseen interpolointiperheeseen sovelletaan 2.2 a kohdan a–d alakohdassa vahvistettuja testivaatimuksia, mukaan luettuna uusi tämän asetuksen mukaisesti tehty korrelointi.
                                                Jos vain 2.2 a kohdan a alakohdassa tarkoitettu testivaatimus ei täyty, valmistaja voi korjata kyseisen syöttötietomatriisiin kirjatun arvon ilman uutta WLTP-testiä.

                                          Hyväksyntäviranomaisen tai tapauksen mukaan tutkimuslaitoksen on kirjattava uuden testauksen tai korjauksen ja liitteessä I olevan 5 kohdan mukaisen korrelaation tulokset, ja uusiin testeihin perustuva täydellinen korrelaatiotiedosto on toimitettava komissiolle 3.1.1.2 kohdan mukaisesti viimeistään 30 päivänä huhtikuuta 2021.”

                                    b)

                                    Muutetaan 2.4 kohta seuraavasti:

                                                i)

                                                Lisätään ensimmäiseen kappaleeseen virke seuraavasti:
                                                ”Syöttötietomatriisi on täytettävä kustakin tehdystä WLTP-testistä.”

                                                ii)

                                                Muutetaan taulukko 1 seuraavasti:

                                                            —

                                                            Korvataan kohdan 56 sarakkeen ”Huomautukset” teksti seuraavasti:

                                                               ”Taulukointi: OBD-järjestelmän ja alustadynamometrin antamat tiedot, OBD-järjestelmä 1 Hz ja alustadynamometri 10 Hz, resoluutio 0,1 km/h”

                                                            —

                                                            Korvataan kohdan 57 sarakkeen ”Huomautukset” teksti seuraavasti:

                                                               ”Taulukointi: 1 Hz. Toimitetaan teoreettinen laskettu vaihteenvaihto ajoneuvoille H ja L (tapauksen mukaan).”

                                                            —

                                                            Korvataan kohdan 61 sarakkeen ”Huomautukset” teksti seuraavasti:

                                                               ”Taulukointi: 1 Hz (laitteen näytteenottotaajuus 20 Hz), resoluutio 0,1 A, alustadynamometrin kanssa synkronoitu ulkoinen mittalaite)”

                                                            —

                                                            Korvataan kohta 67 seuraavasti:

                                                                           ”67

                                                                           Ki-regeneraatiokerroin, kertova/summaava, ajoneuvot H ja L

                                                                           —

                                                                           Asetuksen (EU) 2017/1151 liitteen XXI alaliitteen 6 lisäys 1

                                                                              Jos ajoneuvossa ei ole jaksoittaisesti regeneroituvaa järjestelmää, arvo on 1.”

                                                            —

                                                            Lisätään seuraavat kohdat:

                                                                           ”69

                                                                           Polttoaineen lämpöarvo

                                                                           kWh/l

                                                                           Asetuksen (EU) 2017/1151 liitteen XXI alaliitteen 6 lisäys 2

                                                                              Asetuksen (EU) 2017/1151 taulukon A6.App2/1 mukainen arvo

                                                                           70

                                                                           Polttoaineenkulutus ajoneuvojen H ja L WLTP-testissä

                                                                           l/100 km

                                                                           Asetuksen (EU) 2017/1151 liitteen XXI alaliitteessä 7 oleva 6 kohta

                                                                              Tyyppi 1 -testin tasapainottamaton polttoaineenkulutus

                                                                           71

                                                                           REESS-järjestelmän nimellisjännite

                                                                           V

                                                                           Standardin DIN EN 60050–482 mukaisesti

                                                                              Asetuksen (EU) 2017/1151 liitteen XXI alaliitteen 6 lisäyksessä 2 määritellyn pienjänniteakun osalta

                                                                           72

                                                                           ATCT-perheen korjauskerroin

                                                                           —

                                                                           Asetuksen (EU) 2017/1151] liitteen XXI alaliite 6 a

                                                                              ATCT-perheen korjauskerroin (14 °C:n korjaus)

                                                                           73

                                                                           WLTP-testin nopeus- ja ajomatkakorjaus

                                                                           —

                                                                           Asetus (EU) 2017/1151

                                                                              Korjaus tehty?

                                                                              0 = ei | 1 = kyllä

                                                                           74

                                                                           WLTP-testin RCB-korjaus

                                                                           —

                                                                           Asetuksen (EU) 2017/1151 liitteen XXI alaliitteen 6 lisäys 2

                                                                              Korjaus tehty?

                                                                              0 = ei | 1 = kyllä

                                                                           75

                                                                           WLTP-testien lukumäärä

                                                                           1, 2 tai 3

                                                                              Ilmoitetaan, onko testitiedot otettu ensimmäisestä, toisesta vai kolmannesta WLTP-testistä

                                                                           76

                                                                           Ajoneuvon H ja/tai L ilmoitettu WLTP-pohjainen arvo

                                                                           g/km

                                                                           Valmistajan ilmoitus

                                                                              Ajoneuvojen H ja L WLTP-pohjainen ilmoitettu arvo. Arvon on sisällettävä kaikki korjaukset (tapauksen mukaan)

                                                                           77

                                                                           Ajoneuvon H ja/tai L WLTP-pohjainen mitattu ja korjattu CO2-arvo

                                                                           g/km

                                                                           Arvot MCO2,c,5 asetuksen (EU) 2017/1151 liitteen I lisäyksestä 4

                                                                              Ajoneuvojen H ja L yhdistetyt mitatut CO2-päästöt kaikkien korjausten jälkeen. Jos WLTP-testejä on tehty 2 tai 3, ilmoitetaan kaikki mitatut tulokset.

                                                                           78

                                                                           Uusittu WLTP-testi

                                                                           —

                                                                           Liitteessä I olevan 2.2 b kohdan b alakohta

                                                                              Ilmoitetaan uusintatestissä testatut liitteessä I olevan 2.2 a kohdan a–d alakohdassa tarkoitetut testivaatimukset”

                                    c)

                                    Muutetaan 3.1.1.1 kohta seuraavasti:

                                                i)

                                                Poistetaan a alakohta.

                                                ii)

                                                Korvataan c alakohdan iii alakohta seuraavasti:

                                                            ”iii)

                                                            2.4 kohdassa täsmennetyt syöttötiedot”.

                                                iii)

                                                Lisätään alakohta seuraavasti:
                                                ”Edellä c alakohdassa tarkoitettu yhteenvetotiedosto on luottamuksellisuuden varmistamiseksi salattava.”

                                    d)

                                    Korvataan 3.1.1.2 kohta seuraavasti:
                                    ”3.1.1.2   Täydellinen korrelaatiotiedosto
                                    Kun on 3.1.1.1 kohdan mukaisesti laadittu alkuperäinen korrelaatiotulosraportti, tyyppihyväksyntäviranomaisen tai, tapauksen mukaan, nimetyn tutkimuslaitoksen on ladattava 3.1.1.1 kohdan c alakohdassa tarkoitettu tiivistelmätiedosto komission palvelimelle, joka lähettää lähettäjälle (ja kopiona asianomaisille komission yksiköille) vastauksen, joka on varustettu satunnaisesti luodulla kokonaisluvulla väliltä 0–99 ja hash-tunnisteella, joka yhdistää kyseisen luvun yksiselitteisesti komission palvelimen digitaalisesti allekirjoittamaan alkuperäiseen tulosraporttiin.
                                    Tyyppihyväksyntäviranomaisen tai, tapauksen mukaan, nimetyn tutkimuslaitoksen on sitten luotava täydellinen korrelaatiotiedosto, joka sisältää 3.1.1.1 kohdassa tarkoitetun alkuperäisen korrelaatiotulosraportin ja komission palvelimen lähettämän vastauksen. Tyyppihyväksyntäviranomaisen on säilytettävä tämä tiedosto direktiivin 2007/46/EY liitteen VIII mukaisena testausselosteena.”

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Edellä olevan 1 artiklan 2 kohdan c ja d alakohtaa sovelletaan 1 päivästä helmikuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 145, 31.5.2011, s. 1.

            (2)  Komission täytäntöönpanoasetus (EU) 2017/1152, annettu 2 päivänä kesäkuuta 2017, menetelmän vahvistamisesta sääntömääräisen testausmenettelyn muuttumisen huomioon ottamiseksi tarvittavien korrelaatioparametrien määrittämiseksi kevyiden hyötyajoneuvojen osalta ja täytäntöönpanoasetuksen (EU) N:o 293/2012 muuttamisesta (EUVL L 175, 7.7.2017, s. 644).

            (3)  Komission asetus (EU) 2017/1151, annettu 1 päivänä kesäkuuta 2017, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täydentämisestä, Euroopan parlamentin ja neuvoston direktiivin 2007/46/EY, komission asetuksen (EY) N:o 692/2008 ja komission asetuksen (EU) N:o 1230/2012 muuttamisesta ja asetuksen (EY) N:o 692/2008 kumoamisesta (EUVL L 175, 7.7.2017, s. 1).


title: Komission täytäntöönpanoasetus (EU) 2019/332, annettu 20 päivänä helmikuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Istra” (SAN))

text:
                  27.2.2019

                  FI

                  Euroopan unionin virallinen lehti

                  L 59/70

         KOMISSION TÄYTÄNTÖÖNPANOASETUS (EU) 2019/332,
         annettu 20 päivänä helmikuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Istra” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan a alakohdan
         sekä katsoo seuraavaa:

                     (1)

                     Kroatian hakemus nimityksen ”Istarsko ekstra djevičansko maslinovo ulje” rekisteröimisestä suojattuna alkuperänimityksenä julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Kesäkuun 22 päivänä 2016 päivätyllä vastaväiteilmoituksella ja elokuun 22 päivänä 2016 päivätyllä perustellulla vastaväitteellä Slovenia vastusti rekisteröintiä asetuksen (EU) N:o 1151/2012 51 artiklan 2 kohdan nojalla.

                     (3)

                     Slovenia väitti, että nimityksen ”Istarsko ekstra djevičansko maslinovo ulje” rekisteröinti ei täyttänyt asetuksen (EU) N:o 1151/2012 edellytyksiä seuraavista syistä: nimitys, jolle rekisteröintiä oli pyydetty, on osittainen homonyymi tuotteen slovenialaiselle nimitykselle ”Ekstra deviško oljčno olje Slovenske Istre”, joka on ollut merkittynä suojattujen alkuperänimitysten ja suojattujen maantieteellisten merkintöjen EU-rekisteriin vuodesta 2007, eikä ole esitetty näyttöä nimityksen ”Istarsko ekstra djevičansko maslinovo ulje” käytöstä kaupassa tai yleisessä kielenkäytössä tavanomaisena kaupallisena tai historiallisena nimityksenä Kroatian Istriassa tuotetulle oliiviöljylle.

                     (4)

                     Vastaväite otettiin käsiteltäväksi. Komissio kehotti 18 päivänä lokakuuta 2016 päivätyillä kirjeillä asianomaisia osapuolia neuvottelemaan ja sopimaan asiasta keskenään sisäisiä menettelyjään noudattaen. Lisäksi myönnettiin kolmen kuukauden pidennys neuvottelujen määräaikaan asetuksen (EU) N:o 1151/2012 51 artiklan 3 kohdan kolmannen alakohdan mukaisesti.

                     (5)

                     Neuvottelujen jälkeen päästiin sopimukseen Kroatian ja Slovenian välillä. Siitä ilmoitettiin komissiolle 8 päivänä toukokuuta 2017 päivätyllä kirjeellä, jonka jälkeen Kroatia ja komissio jatkoivat yhteydenpitoa.

                     (6)

                     Tuote-eritelmään tehtiin useita muutoksia sopimuksen johdosta. Tuotenimitys ”Istarsko ekstra djevičansko maslinovo ulje” muutettiin muotoon ”Istra”. Tuotantoaluetta laajennettiin käsittämään Slovenian osa Istrian niemimaasta, ja Kroatian hakemuksesta tuli useaa maata koskeva (Kroatian ja Slovenian) hakemus. Lisäksi tehtiin pieniä mukautuksia yhtenäiseen asiakirjaan ja tuote-eritelmään.

                     (7)

                     Koska yhtenäistä asiakirjaa oli muutettu merkittävästi, komissio teki uudestaan hakemusta koskevan tutkimuksen asetuksen (EU) N:o 1151/2012 51 artiklan 4 kohdan mukaisesti ja tuli siihen tulokseen, että rekisteröinnin edellytykset täyttyivät.

                     (8)

                     Maantieteellisen alueen laajentaminen Slovenian Istriaan on perusteltua, koska Slovenian Istria tuottaa oliiviöljyä, jolla on sama historia, yhteydet ja ominaisuudet kuin Kroatian Istrian oliiviöljyllä, jota hakemus koskee. Nimen ”Istra” käyttö on laajalti osoitettu Sloveniassa ja Kroatiassa. Kansalliset vastaväitemenettelyt on saatettu ajan tasalle asianmukaisesti. Edellä esitetyn perusteella komissio katsoi, että asetuksessa (EU) N:o 1151/2012 vahvistetut edellytykset täyttyvät.

                     (9)

                     Kroatian ja Slovenian hakemus nimityksen ”Istra” rekisteröimiseksi julkaistiin Euroopan unionin virallisessa lehdessä (3) asetuksen (EU) N:o 1151/2012 50 artiklan 2 kohdan a alakohdan mukaisesti.

                     (10)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Istra” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”Istra” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (4) liitteessä XI mainitun luokan 1.5 ”Rasvat (voi, margariini, öljyt jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 108, 23.3.2016, s. 18.

            (3)  EUVL C 327, 17.9.2018, s. 4.

            (4)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2019/387, annettu 11 päivänä maaliskuuta 2019, luvan antamisesta Schizochytrium sp. (ATCC PTA-9695) -öljyn käytön laajentamiseksi uuselintarvikkeena ja Schizochytrium sp. (ATCC PTA-9695) -öljyn nimityksen ja erityisten merkintävaatimusten muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  12.3.2019

                  FI

                  Euroopan unionin virallinen lehti

                  L 70/17

         KOMISSION TÄYTÄNTÖÖNPANOASETUS (EU) 2019/387,
         annettu 11 päivänä maaliskuuta 2019,
         luvan antamisesta Schizochytrium sp. (ATCC PTA-9695) -öljyn käytön laajentamiseksi uuselintarvikkeena ja Schizochytrium sp. (ATCC PTA-9695) -öljyn nimityksen ja erityisten merkintävaatimusten muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin hyväksyttyjä uuselintarvikkeita koskeva luettelo.

                     (3)

                     Komissio päättää asetuksen (EU) 2015/2283 12 artiklan nojalla uuselintarvikkeen hyväksymisestä ja saattamisesta unionin markkinoille sekä unionin luettelon saattamisesta ajan tasalle.

                     (4)

                     Komission täytäntöönpanopäätöksellä (EU) N:o 2015/545 (3) annettiin Euroopan parlamentin ja neuvoston asetuksen (EY) N:o 258/97 (4) mukaisesti lupa saattaa unionissa markkinoille Schizochytrium sp. -mikrolevästä (ATCC PTA-9695) saatavaa öljyä uuselintarvikkeena käytettäväksi useissa elintarvikkeissa.

                     (5)

                     Komission täytäntöönpanoasetuksella (EU) 2018/1032 (5) laajennettiin Schizochytrium sp. -mikrolevästä (T18) saatavan öljyn käyttöä uuselintarvikkeena Euroopan parlamentin ja neuvoston asetuksen (EU) 2015/2283 mukaisesti koskeva lupa hedelmä- ja vihannessoseisiin.

                     (6)

                     Yritys DSM Nutritional Products Europe esitti 10 päivänä syyskuuta 2018 komissiolle pyynnön uuselintarvikkeen Schizochytrium sp. (ATCC PTA-9695) -öljy käyttöedellytysten muuttamiseksi asetuksen (EU) 2015/2283 10 artiklan 1 kohdassa tarkoitetun mukaisesti. Hakemuksessa pyydettiin Schizochytrium sp. (ATCC PTA-9695) -öljyn käytön laajentamista hedelmä- ja vihannessoseisiin.

                     (7)

                     Ehdotettu uuselintarvikkeen käytön laajentaminen ei muuta turvallisuusnäkökohtia, jotka tukivat täytäntöönpanoasetuksella (EU) 2018/1032 hyväksyttyä Schizochytrium sp. (T18) -öljyä koskevan luvan laajentamista hedelmä- ja vihannessoseisiin, eikä siitä aiheudu turvallisuusongelmia. Kyseiset seikat huomioon ottaen ehdotettu käytön laajentaminen on asetuksen (EU) 2015/2283 12 artiklan 1 kohdan mukainen.

                     (8)

                     Yritys DSM Nutritional Products Europe esitti 10 päivänä syyskuuta 2018 komissiolle pyynnön myös uuselintarvikkeen Schizochytrium sp. (ATCC PTA-9695) -öljyn nimityksen ja erityisten merkintävaatimusten muuttamiseksi asetuksen (EU) 2015/2283 10 artiklan 1 kohdassa tarkoitetun mukaisesti. Hakemuksessa pyydetään kantaa ”(ATCC PTA 9695)” koskevan maininnan poistamista unionin luettelossa olevasta uuselintarvikkeen nimityksestä ja sitä sisältävien elintarvikkeiden pakkausmerkinnöistä.

                     (9)

                     Hakija katsoo, että Schizochytrium sp. (ATCC PTA-9695) -öljyn nimityksen ja merkintävaatimusten muuttaminen on tarpeen, koska kannan ”(ATCC PTA-9695)” ilmoittaminen Schizochytrium sp. (ATCC PTA-9695) -öljyä sisältävien elintarvikkeiden pakkausmerkinnöissä ei ole kuluttajien kannalta ymmärrettävä eikä merkityksellinen.

                     (10)

                     Unionin uuselintarvikeluettelossa on nykyisin neljä hyväksyttyä Schizochytrium sp. -mikrolevästä saatavaa öljyä. Schizochytrium sp. (ATCC PTA-9695) -öljy on kuitenkin ainoa, jonka osalta kanta on mainittava pakkausmerkinnöissä. Näin ollen Schizochytrium sp. (ATCC PTA-9695) -öljyn nimityksen ja pakkausmerkintöjen muuttaminen varmistaa kaikkien uuselintarvikkeina hyväksyttyjen Schizochytrium sp. -mikrolevästä saatavien öljyjen nimitysten ja merkintöjen yhdenmukaisuuden, eikä se vaikuta kielteisesti ihmisten terveyteen eikä kuluttajien etuihin.

                     (11)

                     Kun otetaan huomioon kantaa ”(ATCC PTA 9695)” koskevan maininnan poistaminen Schizochytrium sp. (ATCC PTA-9695) -öljyn nimityksestä ja erityisistä pakkausmerkinnöistä, ilmauksen ”(ATCC PTA-9695)” olisi sisällyttävä eritelmiin, sillä se on tarpeen uuselintarvikkeen asianmukaisen tunnistamisen varmistamiseksi. Sen vuoksi täytäntöönpanoasetuksen (EU) 2017/2470 liitteen taulukossa 2 olevaa kohtaa ”Schizochytrium sp. (ATCC PTA-9695) -öljy” koskevia eritelmiä olisi muutettava.

                     (12)

                     Komissio ei ole pyytänyt Euroopan elintarviketurvallisuusviranomaiselta lausuntoa asetuksen (EU) 2015/2283 10 artiklan 3 kohdan mukaisesti, sillä Schizochytrium sp. (ATCC PTA-9695) -öljyn käytön laajentamisella ja Schizochytrium sp. (ATCC PTA-9695) -öljyä koskevan nimityksen ja erityisten merkintävaatimusten muuttamisella sekä niistä seuraavalla unionin luettelon saattamisella ajan tasalle ei todennäköisesti ole vaikutusta ihmisten terveyteen.

                     (13)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Muutetaan täytäntöönpanoasetuksessa (EU) 2017/2470 vahvistetussa unionin hyväksyttyjen uuselintarvikkeiden luettelossa oleva ainetta Schizochytrium sp. (ATCC PTA-9695) -öljy koskeva kohta tämän asetuksen liitteen mukaisesti.

               2.   Edellä olevassa 1 kohdassa tarkoitettuun kohtaan unionin luettelossa lisätään tämän asetuksen liitteessä säädetyt käyttöedellytykset ja merkintävaatimukset.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission täytäntöönpanopäätös (EU) 2015/545, annettu 31 päivänä maaliskuuta 2015, luvan antamisesta Schizochytrium sp. -mikrolevästä (ATCC PTA-9695) saatavan öljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 90, 2.4.2015, s. 7).

            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (5)  Komission täytäntöönpanoasetus (EU) 2018/1032, annettu 20 päivänä heinäkuuta 2018, luvan antamisesta Schizochytrium sp. -mikrolevästä saatavan öljyn käytön laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (EUVL L 185, 23.7.2018, s. 9).

            LIITE
            Muutetaan täytäntöönpanoasetuksen (EU) 2017/2470 liite seuraavasti:

                        1)

                        Korvataan taulukossa 1 (Hyväksytyt uuselintarvikkeet) oleva kohta ”Schizochytrium sp. (ATCC PTA-9695) -öljy” seuraavasti:

                                    Hyväksytty uuselintarvike

                                    Uuselintarvikkeen käyttöedellytykset

                                    Merkintöjä koskevat lisävaatimukset

                                    Muut vaatimukset

                                    ”
                                          Schizochytrium sp. (ATCC PTA-9695) -öljy

                                       Määritelty elintarvikeluokka

                                       DHA:n enimmäismäärät

                                    Uuselintarvikkeen nimitys sitä sisältävien elintarvikkeiden pakkausmerkinnöissä on ’Schizochytrium sp. -mikrolevästä saatava öljy’”

                                    Maitotuotteet lukuun ottamatta maitopohjaisia juomia

                                    200 mg/100 g tai juustotuotteissa 600 mg/100 g

                                    Maitotuotteita jäljittelevät tuotteet lukuun ottamatta juomia

                                    200 mg/100 g tai juustotuotteita jäljittelevissä tuotteissa 600 mg/100 g

                                    Levitettävät rasvat ja salaatinkastikkeet

                                    600 mg/100 g

                                    Aamiaisviljatuotteet

                                    500 mg/100 g

                                    Ravintolisät sellaisina kuin ne on määritelty direktiivissä 2002/46/EY

                                    250 mg DHA/päivä väestölle yleisesti

                                    450 mg DHA/päivä raskaana oleville ja imettäville äideille

                                    Painonhallintaan tarkoitetut ruokavalionkorvikkeet sellaisina kuin ne on määritelty asetuksessa (EU) N:o 609/2013 ja ateriankorvikkeet painonhallintaan

                                    250 mg/ateria

                                    Pikkulapsille tarkoitetut maitopohjaiset juomat ja vastaavat tuotteet

                                    200 mg/100 g

                                    Elintarvikkeet, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla

                                    Elintarvikkeet, joissa on maininta siitä, että ne eivät sisällä gluteenia tai että gluteenia on vähennetty komission täytäntöönpanoasetuksen (EU) N:o 828/2014 vaatimusten mukaisesti

                                    Erityisiin lääkinnällisiin tarkoituksiin tarkoitetut elintarvikkeet sellaisina kuin ne on määritelty asetuksessa (EU) N:o 609/2013

                                    Niiden henkilöiden ravitsemuksellisten erityisvaatimusten mukaisesti, joille tuotteet on tarkoitettu

                                    Leipomatuotteet (leivät, sämpylät, makeat keksit ja pikkuleivät)

                                    200 mg/100 g

                                    Viljapatukat

                                    500 mg/100 g

                                    Ruokarasvat

                                    360 mg/100 g

                                    Alkoholittomat juomat (mukaan lukien maitotuotteita jäljittelevät ja maitopohjaiset juomat)

                                    80 mg/100 ml

                                    Äidinmaidonkorvikkeet ja vieroitusvalmisteet sellaisina kuin ne on määritelty asetuksessa (EU) N:o 609/2013

                                    Asetuksen (EU) N:o 609/2013 mukaisesti

                                    Imeväisten ja pikkulasten viljapohjaiset valmisruoat ja muut lastenruoat sellaisina kuin ne on määritelty asetuksessa (EU) N:o 609/2013

                                    200 mg/100 g

                                    Hedelmä-/vihannessose

                                    100 mg/100 g

                        2)

                        Korvataan taulukossa 2 (Eritelmät) oleva kohta ”Schizochytrium sp. (ATCC PTA-9695) -öljy” seuraavasti:

                                    Hyväksytty uuselintarvike

                                    Eritelmät

                                    ”
                                          Schizochytrium sp. (ATCC PTA-9695) -öljy

                                    Uuselintarvike saadaan Schizochytrium sp. -mikrolevän kannasta ATCC PTA-9695
                                    Peroksidiluku (PV): ≤ 5,0 mekv/kg öljyä
                                    Saippuoitumaton aines: ≤ 3,5 %
                                    Transrasvahapot: ≤ 2,0 %
                                    Vapaat rasvahapot: ≤ 0,4 %
                                    Dokosapentaeenihappo (DPA) n-6: ≤ 7,5 %
                                    DHA-pitoisuus: ≥ 35 %”


title: Komission täytäntöönpanoasetus (EU) 2019/455, annettu 20 päivänä maaliskuuta 2019, Venäjältä, Trinidad ja Tobagosta ja Amerikan yhdysvalloista peräisin olevien urean ja ammoniumnitraatin seosten tuonnin asettamisesta kirjaamisvelvoitteen alaiseksi

text:
                  21.3.2019

                  FI

                  Euroopan unionin virallinen lehti

                  L 79/9

         KOMISSION TÄYTÄNTÖÖNPANOASETUS (EU) 2019/455,
         annettu 20 päivänä maaliskuuta 2019,
         Venäjältä, Trinidad ja Tobagosta ja Amerikan yhdysvalloista peräisin olevien urean ja ammoniumnitraatin seosten tuonnin asettamisesta kirjaamisvelvoitteen alaiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), sellaisena kuin se on viimeksi muutettuna 30 päivänä toukokuuta 2018 annetulla Euroopan parlamentin ja neuvoston asetuksella (EU) 2018/825 (2), jäljempänä ’perusasetus’, ja erityisesti sen 14 artiklan 5 a kohdan,
         on ilmoittanut asiasta jäsenvaltioille,
         sekä katsoo seuraavaa:

                     (1)

                     Euroopan komissio, jäljempänä ’komissio’, ilmoitti 13 päivänä elokuuta 2018Euroopan unionin virallisessa lehdessä julkaistulla ilmoituksella (3), jäljempänä ’vireillepanoilmoitus’, Venäjältä, Trinidad ja Tobagosta ja Amerikan yhdysvalloista peräisin olevien urean ja ammoniumnitraatin seosten tuontia unioniin koskevan polkumyynnin vastaisen menettelyn vireille panemisesta Fertilizers Europen, jäljempänä ’valituksen tekijä’, sellaisten tuottajien puolesta, joiden osuus urean ja ammoniumnitraatin seosten kokonaistuotannosta unionissa on yli 25 prosenttia, 29 päivänä kesäkuuta 2018 tekemän valituksen pohjalta.

               1.   KIRJAAMISVELVOITTEEN KOHTEENA OLEVA TUOTE

                     (2)

                     Kirjaamisvelvoitteen kohteena ovat tällä hetkellä CN-koodiin 3102 80 00 luokiteltavat urean ja ammoniumnitraatin seokset vesi- tai ammoniakkiliuoksena, jäljempänä ’tarkasteltavana oleva tuote’.

               2.   REKISTERÖINNIN PERUSTEET

                     (3)

                     Perusasetuksen 14 artiklan 5 a kohdan mukaan komissio määrää tulliviranomaiset toteuttamaan aiheelliset toimenpiteet tuonnin kirjaamiseksi 19 a artiklassa tarkoitetulta ennakkoilmoituskaudelta siten, että kyseiseen tuontiin voidaan myöhemmin soveltaa toimenpiteitä kirjaamispäivästä alkaen, jollei sillä ole riittävää näyttöä siitä, että joko 10 artiklan 4 kohdan c tai d alakohdan edellytykset eivät täyty.

                     (4)

                     Komissio todensi erityisesti, olivatko tuojat – tai olisiko niiden pitänyt olla – tietoisia polkumyynnin laajuudesta ja väitetystä tai todetusta vahingosta. Se tutki myös, kasvoiko tuonti edelleen merkittävästi, mikä todennäköisesti vakavasti heikentäisi sovellettavan lopullisen polkumyyntitullin korjaavaa vaikutusta, kun otetaan huomioon tuonnin kasvun ajoittuminen ja määrä sekä muut olosuhteet.

                     (5)

                     Komissio tarkasteli näin ollen käytettävissään olevaa näyttöä perusasetuksen 10 artiklan 4 kohdan mukaisesti. Analyysissaan komissio käytti saatavillaan olevia CN-koodiin 3102 80 00 kuuluvaa tuontia koskevia tilastotietoja.

                     (6)

                     Lisäksi komissio pyysi 30 päivänä tammikuuta 2019 asianomaisia osapuolia esittämään huomautuksia sen alustavista päätelmistä, jotka koskivat tuonnin suuntauksia tutkimuksen vireillepanon jälkeen, ja nämä huomautukset on sisällytetty sen analyysiin.

               2.1   Tuojien tietoisuus polkumyynnistä, sen laajuudesta ja väitetystä vahingosta

                     (7)

                     Komissiolla on riittävästi näyttöä siitä, että tarkasteltavana olevaa tuotetta tuodaan Venäjältä, Trinidad ja Tobagosta ja Amerikan yhdysvalloista polkumyynnillä.

                     (8)

                     Tämän menettelyn vireillepanosta 13 päivänä elokuuta 2018 julkaistussa ilmoituksessa tuotiin esiin, että lasketut polkumyyntimarginaalit ovat kaikkien asianomaisten maiden osalta huomattavat. Kun otetaan huomioon väitettyjen polkumyyntimarginaalien suuruus, joka vaihtelee 43 prosentista 83 prosenttiin, valituksessa esitetty näyttö tukee tässä vaiheessa riittävästi väitettä, jonka mukaan kyseiset vientiä harjoittavat tuottajat harjoittavat polkumyyntiä.

                     (9)

                     Valituksessa esitettiin myös riittävä näyttö unionin tuotannonalalle aiheutuvasta väitetystä vahingosta, mukaan luettuna markkinaosuuden kutistuminen ja muiden unionin tuotannonalan keskeisten suorituskykyindikaattoreiden kielteinen kehitys.

                     (10)

                     Koska vireillepanoilmoitus julkaistiin Euroopan unionin virallisessa lehdessä, se on kaikkien tuojien saatavilla oleva julkinen asiakirja. Lisäksi tutkimuksessa asianomaisina osapuolina olevilla tuojilla on mahdollisuus tutustua valituksen ei-luottamukselliseen versioon ja ei-luottamukselliseen asiakirja-aineistoon. Sen vuoksi komissio katsoi tältä pohjalta, että tuojat olivat tietoisia tai niiden olisi pitänyt olla tietoisia väitetyistä polkumyyntikäytännöistä ja niiden laajuudesta sekä väitetystä vahingosta.

                     (11)

                     Useiden vientiä harjoittavien tuottajien mukaan 10 artiklan 4 kohdan c alakohdan edellytykset eivät täyttyneet, koska polkumyyntiä ei ollut esiintynyt aiemmin pitkään. Perusasetuksen 10 artiklan 4 kohdan c alakohdassa kuitenkin säädetään joko, että polkumyyntiä on esiintynyt aiemmin pitkään, tai että polkumyynnin merkittävyydestä ja väitetystä vahingosta oltiin tietoisia. Kuten (7)–(10) kappaleessa selitetään, komissio katsoi vireillepanoilmoituksen ja valitukseen sisältyvien tietojen perusteella, että tuojat olivat tietoisia tai niiden olisi pitänyt olla tietoisia väitetyistä polkumyyntikäytännöistä ja niiden laajuudesta sekä väitetystä vahingosta.

                     (12)

                     Komissio totesi edellä esitetyn perusteella, ettei ole näyttöä siitä, että perusasetuksen 10 artiklan 4 kohdan c alakohdan edellytykset eivät täyty.

               2.2   Tuonnin huomattava lisäkasvu

                     (13)

                     Komissio katsoi jäljempänä olevassa taulukossa 1 esitettyjen tilastotietojen pohjalta, että urean ja ammoniumnitraatin seosten tuontimäärä asianomaisista maista unioniin kasvoi 23 prosenttia syyskuun 2018 ja joulukuun 2018 välisenä ajanjaksona eli tapauksen vireillepanon jälkeen verrattuna syyskuun 2017 ja joulukuun 2017 väliseen ajanjaksoon – eli samaan ajanjaksoon edellisenä vuonna – joka oli osa tutkimusajanjaksoa (1 päivän heinäkuuta 2017 ja 30 päivän kesäkuuta 2018 välinen ajanjakso). Lisäksi asianomaisista maista unioniin suuntautuvan tuonnin keskimääräinen kuukausittainen määrä syyskuun 2018 ja joulukuun 2018 välisenä aikana oli 34 prosenttia suurempi kuin keskimääräinen kuukausittainen tuontimäärä unioniin tutkimusajanjaksolla. Tämän asianomaisista maista tulevan tuonnin huomattavan lisäkasvun vuoksi komissio totesi näin ollen, ettei ollut näyttöä siitä, että edellytykset eivät täyttyneet.

                        Taulukko 1

                        Tuontimäärä (tonnia)

                                 Alku-perä

                                 Syyskuu 2017 – joulukuu 2017

                                 Syyskuu 2018 – joulukuu 2018

                                 Δ

                                 Keskimäärin/kk tutkimusajanjaksolla

                                 Keskimäärin
                                 Syyskuu 2018 – joulukuu 2018

                                 Δ

                                 Venäjä

                                 226 319

                                 270 449

                                 + 19,5 %

                                 51 491

                                 67 612

                                 + 31,3 %

                                 Trinidad ja Tobago

                                 150 497

                                 167 852

                                 + 11,5 %

                                 30 681

                                 41 963

                                 + 36,8 %

                                 Yhdysvallat

                                 200 757

                                 333 393

                                 + 66,1 %

                                 61 848

                                 83 348

                                 + 34,8 %

                                 Kaikki kolme

                                 577 573

                                 771 694

                                 + 33,6 %

                                 144 020

                                 192 924

                                 + 34,0 %

                                    Lähde: Eurostat

               2.3   Tullin korjaavan vaikutuksen kumoutuminen

                     (14)

                     Kuten 2.2 jaksossa todettiin, tarkasteltavana olevan tuotteen tuonti on lisääntynyt merkittävästi tämän tutkimuksen vireillepanon jälkeen. Kyse on 48 000 lisätonnista kuukaudessa verrattuna asianomaisista maista tutkimusajanjakson aikana tuotuihin määriin. Pelkästään tämä kasvu vastaa lähes 10:tä prosenttia unionin kulutuksesta vuonna 2017.

                     (15)

                     Jäljempänä olevassa taulukossa 2 esitettyjen tuontitilastojen mukaan asianomaisista maista unioniin syyskuun 2018 ja joulukuun 2018 välisenä aikana suuntautuneen tuonnin keskimääräinen hinta euroina tonnia kohti oli 19,5 prosenttia korkeampi kuin näistä maista tutkimusajanjaksolla tulleen tuonnin keskimääräinen hinta. Kustakin tutkimuksen kohteena olevasta maasta tulleen tuonnin hintojen havaittiin nousseen jyrkästi.

                        Taulukko 2

                        Tuontihinnat (keskimäärin, euroa/tonni)

                                 Alkuperä

                                 Syyskuu 2017 – joulukuu 2017

                                 Syyskuu 2018 – joulukuu 2018

                                 Δ

                                 Keskimäärin/kk tutkimusajanjaksolla

                                 Keskimäärin
                                 Syyskuu 2018 – joulukuu 2018

                                 Δ

                                 Venäjä

                                 129,1

                                 160,1

                                 + 24,0 %

                                 125,9

                                 160,1

                                 + 27,2 %

                                 Trinidad ja Tobago

                                 136,0

                                 175,4

                                 + 28,9 %

                                 139,8

                                 175,4

                                 + 25,4 %

                                 Yhdysvallat

                                 118,0

                                 136,6

                                 + 15,7 %

                                 124,5

                                 136,6

                                 + 9,7 %

                                 Kaikki kolme

                                 127,1

                                 153,3

                                 + 20,6 %

                                 128,3

                                 153,3

                                 + 19,5 %

                                    Lähde: Eurostat

                     (16)

                     Jotkin vientiä harjoittavat tuottajat ja tuojat esittivät, että asianomaisista maista peräisin olevan tuonnin hintojen merkittävä nousu tarkoitti sitä, ettei tämä tuonti aiheuttaisi kielteisiä hintavaikutuksia markkinoilla. Kyseiset vientiä harjoittavat tuottajat mainitsivat myös, ettei varastojen kerryttämistä ollut tapahtunut vireillepanon jälkeen. Tämän vuoksi lopullisen polkumyyntitullin, jos se otettaisiin käyttöön, korjaava vaikutus ei heikentyisi merkittävästi.

                     (17)

                     Valituksen tekijä toimitti kuitenkin riittävästi näyttöä siitä, että hinnannousu oli vaatimatonta verrattuna kustannusten nousuun (erityisesti kaasun hinta kesällä ja syksyllä 2018). Vaikka varastojen kerryttämisestä ei ollut ratkaisevaa näyttöä vireillepanon jälkeen, valituksen tekijä esitti lisänäyttöä siitä, että tuontimäärien jyrkkä kasvu tutkimuksen vireillepanon jälkeen oli entisestään huonontanut unionin tuottajien vahingollista tilannetta (mukaan lukien tappioiden kasvaminen tutkimusajanjakson jälkeen).

                     (18)

                     Komissio totesi tämän pohjalta, että asiakirja-aineistoon sisältyvän näytön perusteella ei voida päätellä, että tämä edellytys ei täyttynyt.

               2.4   Päätelmät

                     (19)

                     Komissio katsoi edellä esitetyn perusteella, ettei ole ratkaisevaa näyttöä siitä, että tarkasteltavana olevan tuotteen tuonnin kirjaaminen ennakkoilmoituskaudelta ei ole perusteltua tässä tapauksessa. Vireillepanoilmoituksen julkaisemisen jälkeen – kun vientiä harjoittavat tuottajat olivat tietoisia tai niiden olisi pitänyt olla tietoisia väitetystä polkumyynnistä ja vahingosta – tarkasteltavana olevan tuotteen tuonti on kasvanut entisestään tavalla, joka saattaa vakavasti heikentää polkumyyntitullien korjaavaa vaikutusta myös ennakkoilmoituskaudella.

                     (20)

                     Päätelmät eivät muutu komission käytettävissä olevien viimeisimpien tilastotietojen pohjaltakaan.

                     (21)

                     Näin ollen komissio kirjaa polkumyyntiä koskevan perusasetuksen 14 artiklan 5 a kohdan mukaisesti tarkasteltavana olevan tuotteen tuonnin ennakkoilmoituskaudelta.

               3.   KIRJAAMINEN

                     (22)

                     Polkumyyntiä koskevan perusasetuksen 14 artiklan 5 a kohdan mukaisesti tarkasteltavana olevan tuotteen tuonti on kirjattava perusasetuksen 19 a artiklassa tarkoitetulta ennakkoilmoituskaudelta, jollei ole riittävää näyttöä siitä, että 10 artiklan 4 kohdan c ja d alakohdan edellytykset eivät täyty.

                     (23)

                     Mahdollinen tuleva tulli määritetään tämän polkumyyntitutkimuksen lopullisten päätelmien perusteella.

                     (24)

                     Valituksessa, jossa pyydetään tutkimuksen vireillepanoa, esitettyjen väitteiden mukaan polkumyyntimarginaalit tarkasteltavana olevan tuotteen osalta ovat 43–83 prosenttia ja keskimääräinen vahingon korjaava taso jopa 13 prosenttia. Mahdollisten tullien määräksi arvioidaan valituksen perusteella arvioidut tasot eli 13–83 prosenttia tarkasteltavana olevan tuotteen CIF-tuontiarvosta.

               4.   HENKILÖTIETOJEN KÄSITTELY

                     (25)

                     Tämän kirjaamisen yhteydessä kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (4) mukaisesti,

               ON HYVÄKSYNYT TÄMÄN ASETUKSEN:

            1 artikla

               1.   Tulliviranomaisten on asetuksen (EU) 2016/1036 14 artiklan 5 a kohdan nojalla toteutettava tarvittavat toimenpiteet Venäjältä, Trinidad ja Tobagosta ja Amerikan yhdysvalloista peräisin olevien, tällä hetkellä CN-koodiin 3102 80 00 luokiteltavien vesi- tai ammoniakkiliuoksena olevien urean ja ammoniumnitraatin seosten unioniin suuntautuvan tuonnin kirjaamiseksi.

               2.   Tuonnin kirjaamisvelvoite päättyy kolmen viikon kuluttua tämän asetuksen voimaantulopäivästä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  EUVL L 143, 7.6.2018, s. 1.

            (3)  EUVL C 284, 13.8.2018, s. 9.

            (4)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: Komission täytäntöönpanoasetus (EU) 2019/487, annettu 19 päivänä maaliskuuta 2019, nimityksen kirjaamisesta aitojen perinteisten tuotteiden rekisteriin ”Ziegen-Heumilch” / ”Goat's Haymilk” / ”Latte fieno di capra” / ”Lait de foin de chèvre” / ”Leche de heno de cabra” (APT)

text:
                  26.3.2019

                  FI

                  Euroopan unionin virallinen lehti

                  L 84/3

         KOMISSION TÄYTÄNTÖÖNPANOASETUS (EU) 2019/487,
         annettu 19 päivänä maaliskuuta 2019,
         nimityksen kirjaamisesta aitojen perinteisten tuotteiden rekisteriin ”Ziegen-Heumilch” / ”Goat's Haymilk” / ”Latte fieno di capra” / ”Lait de foin de chèvre” / ”Leche de heno de cabra” (APT)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Asetuksen (EU) N:o 1151/2012 50 artiklan 2 kohdan b alakohdan nojalla Itävallan hakemus nimitysten ”Ziegen-Heumilch” / ”Goat's Haymilk” / ”Latte fieno di capra” / ”Lait de foin de chèvre” / ”Leche de heno de cabra” rekisteröimiseksi julkaistiin Euroopan unionin virallisessa lehdessä (2).

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitykset ”Ziegen-Heumilch” / ”Goat's Haymilk” / ”Latte fieno di capra” / ”Lait de foin de chèvre” / ”Leche de heno de cabra” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitykset ”Ziegen-Heumilch” / ”Goat's Haymilk” / ”Latte fieno di capra” / ”Lait de foin de chèvre” / ”Leche de heno de cabra” (APT).
            Ensimmäisessä kohdassa tarkoitetut nimitykset liittyvät komission täytäntöönpanoasetuksen (EU) N:o 668/2014 (3) liitteessä XI mainitun luokan 1.4 ”Muut eläinperäiset tuotteet (munat, hunaja, erilaiset maitotuotteet paitsi voi jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä maaliskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 400, 6.11.2018, s. 7.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2019/486, annettu 19 päivänä maaliskuuta 2019, nimityksen kirjaamisesta aitojen perinteisten tuotteiden rekisteriin ”Schaf-Heumilch” / ”Sheep's Haymilk” / ”Latte fieno di pecora” / ”Lait de foin de brebis” / ”Leche de heno de oveja” (APT)

text:
                  26.3.2019

                  FI

                  Euroopan unionin virallinen lehti

                  L 84/1

         KOMISSION TÄYTÄNTÖÖNPANOASETUS (EU) 2019/486,
         annettu 19 päivänä maaliskuuta 2019,
         nimityksen kirjaamisesta aitojen perinteisten tuotteiden rekisteriin ”Schaf-Heumilch” / ”Sheep's Haymilk” / ”Latte fieno di pecora” / ”Lait de foin de brebis” / ”Leche de heno de oveja” (APT)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Itävallan hakemus nimitysten ”Schaf-Heumilch” / ”Sheep's Haymilk” / ”Latte fieno di pecora” / ”Lait de foin de brebis” / ”Leche de heno de oveja” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan b alakohdan mukaisesti.

                     (2)

                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitykset ”Schaf -Heumilch” / ”Sheep's Haymilk” / ”Latte fieno di pecora” / ”Lait de foin de brebis” / ”Leche de heno de oveja” olisi rekisteröitävä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitykset ”Schaf -Heumilch” / ”Sheep's Haymilk” / ”Latte fieno di pecora” / ”Lait de foin de brebis” / ”Leche de heno de oveja” (ATP).
            Ensimmäisessä kohdassa tarkoitetut nimitykset liittyvät komission täytäntöönpanoasetuksen (EU) N:o 668/2014 (3) liitteessä XI mainitun luokan 1.4 ”Muut eläinperäiset tuotteet (munat, hunaja, erilaiset maitotuotteet paitsi voi jne.)” tuotteeseen.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä maaliskuuta 2019.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  EUVL C 400, 6.11.2018, s. 3.

            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).